《将登白云峰听泉声》
明代·韩上桂

才听泉声意已清，向来滴溜为谁鸣。眼中尘绪飘然尽，杖底芒鞋飒欲轻。

商皓茹芝终入汉，箕由洗耳亦求名。一杯淡水神仙福，不许时人僭濯缨。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。